Číslo spisu: **NBS1-000-096-859**

Záznam číslo: **100-000-702-009**

**ZÁPISNICA Z OTVÁRANIA PONÚK**

|  |  |
| --- | --- |
| **Názov verejného obstarávateľa:** | **Národná banka Slovenska** |
| **Sídlo verejného obstarávateľa:** | Imricha Karvaša 1, 813 25 Bratislava |
| **Predmet / názov zákazky:** | **Organizácia podujatia EFA 2024 – European Finance Association, 51st Annual Meeting 21. - 24. August 2024 – Denná časť** |
| **Postup verejného obstarávania:** | Nadlimitná zákazka, § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), postupom podľa § 66 ods. 7 písm. b) ZVO |
| **Legislatívny rámec:** | § 52 zákona o verejnom obstarávaní |
| **Označenie v Úradnom vestníku EÚ a vo Vestníku VO vedeného ÚVO:** | Oznámenie o vyhlásení verejného obstarávania v Úradnom vestníku EÚ č. 75/2024 zo dňa 16.04.2024 pod číslom 224501-2024 a vo Vestníku verejného obstarávania 75/2024 zo dňa 17.04.2024 pod číslom 10503-MSS |
| **Lehota na predkladanie ponúk:** | 10.05.2024, 10:00 hod. |
| **Miesto zasadania zúčastnených osôb:** | On-line prostredníctvom aplikácie MS Teams |
| **Dátum a čas zasadania zúčastnených osôb:** | 10.05.2024, od 10:00 hod. |

Otváranie ponúk sa uskutočnilo on-line sprístupnením ponúk v systéme JOSEPHINE o 11:10 hod. K časovému posunu oproti termínu uvedenému v oznámení o vyhlásení verejného obstarávania došlo z dôvodu vzniknutej potreby technickej úpravy oprávnení v systéme JOSEPHINE pre administrátora zákazky.

V zmysle súťažných podkladov boli ponuky predkladané vo dvoch oddelených častiach – „Koncept“ a „Všeobecná časť“, pričom otváranie prebehlo vo vzťahu k prvej zmieňovanej časti. Vzhľadom na sledovaný cieľ, ktorým je nezávislé a objektívne hodnotenie kvalitatívnych kritérií odbornou komisiou, od uchádzačov bola vyžadovaná anonymizácia tejto časti ponúk tak, aby nebolo možné identifikovať uchádzača. Nakoľko však nebolo možné vylúčiť situáciu, že niektoré ponuky nebudú (úplne) anonymizované, bolo potrebné vopred prijať opatrenie na zamedzenie vzniku situácie, v ktorej by sa členovia hodnotiacej komisie oboznámili s takýmito ponukami, resp. situácie, v ktorej by musel byť uchádzač z tohto dôvodu vylúčený. Na základe toho bol zvolený postup, v ktorom sa otvárania ponúk zúčastnia členovia komisie bez práva vyhodnocovať (ako osoby zodpovedné za procesnú stránku verejného obstarávania) a tajomník komisie (ako osoba zodpovedná za technickú podporu komisie a vykonanie prípadných anonymizačných opatrení).

Otvorené ponuky boli uvedenými osobami skontrolované, pričom niektoré z nich si vyžiadali dodatočnú anonymizáciu. Až následne boli ponuky predložené členom komisie s právom vyhodnocovať ponuky.

Jedna z  ponúk bola predložená po uplynutí lehoty na predkladanie ponúk, pričom v súlade s § 49 ods. 3 písm. a) ZVO nebola sprístupnená.

Podľa § 52 ods. 2 druhá veta ZVO platí, že komisia zverejní počet predložených ponúk a návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.

Vzhľadom na to, že návrhy na plnenie kritérií, ktoré sa dajú vyjadriť číslom (čo je v prípade tohto verejného obstarávania cena), neboli obsahom otváranej časti ponúk, informácie o ponukách uchádzačov sú v tomto štádiu v súlade s citovaným ustanovením ZVO obmedzené na informáciu o počte predložených ponúk.

1. **Počet predložených ponúk: 6,** z toho 1 ponuka bola predložená po uplynutí lehoty na predkladanie ponúk
2. **Návrhy na plnenie kritérií:**

neuplatňuje sa

Zúčastnené osoby nevzniesli námietku voči priebehu otvárania ponúk.

Zúčastnené osoby vyhlasujú, že táto zápisnica zodpovedá skutočnosti.

**Zúčastnené osoby:**

|  |  |
| --- | --- |
| 1. | Lucia Gašparová, zamestnanec NBS, člen komisie na vyhodnotenie ponúk bez práva vyhodnocovať |
| 2. | Ivan Holič, zamestnanec AGM partners s.r.o., člen komisie na vyhodnotenie ponúk bez práva vyhodnocovať |
| 3. | Adrián Zvara, zamestnanec NBS, tajomník komisie na vyhodnotenie ponúk |